Billi Ayliş

Billi Ayliş Payret Beyrd O'Konnell(ing.Billie Eilish Pirate Baird O'Connell;18 dekabr2001,Los-Anceles,Kaliforniya) — amerikalı müğənni-mahnı yazarı. 2015-ci ildə qardaşıFinneas O'Konnellinyazıb prodüserlik etdiyi "Ocean Eyes" sinqlı ilə dinləyicilərin rəğbətini qazanıb. Onun 2017-ci ildə buraxdığı ilk minialbomu "Don't Smile at Me" maraqla qarşılanıb vəABŞ,Birləşmiş Krallıq,Kanadavə Avstraliya daxil olmaqla bir sıra ölkələrdə ilk 15-də yer alıb.
Billi Aylişin 2019-cu ildə yayımladığı debüt studiya albomu olan "When We All Fall Asleep, Where Do We Go?" ABŞ Billboard 200 və Birləşmiş Krallıq albomlar hit-paradında birinci pilləyə yüksəlib. Sözügedən albom "Bad Guy" sinqlının şöhrəti nəticəsində 2019-cu ilin ən çox satılan albomlarından birinə çevrilib. Növbəti il o, Ceyms Bond filmi "Ölməyə vaxt yoxdur" üçün qardaşı iləmahnıyazıb ifa etmişdir. Həmin mahnı Birləşmiş Krallıq sinqllar hit-paradında birinci yerə çatıb. Eyni zamanda ona 2022-ci ildə "Oskar" mükafatı qazandırıb. Billi Aylişin sonrakı sinqlları "Everything I Wanted", "My Future", "Therefore I Am" və "Your Power" ABŞ və Birləşmiş Krallıq hit-paradlarında ilk 10-luğa daxil olub. Onun 2021-ci ildə buraxdığı ikinci studiya albomu "Happier Than Ever" 25 ölkədə bir nömrə olub. Onun 2023-cü ildə "Barbi" filmi üçün yazdığı "What Was I Made For?" Birləşmiş Krallıqda birinci yerə çıxıb. Billi Ayliş üçüncü studiya albomu olan "Hit Me Hard and Soft"-u 17 may 2024-cü il tarixində buraxıb.
Billi Ayliş yeddi "Qremmi", iki "Amerika musiqi mükafatı", iki "Ginnesin Rekordlar Kitabı", üç "MTV video musiqi mükafatı", üç "Brit" mükafatı, bir "Qızıl Qlobus" mükafatı və bir "Oskar" mükafatı da daxil olmaqla xeyli sayda mükafata layiq görülüb. O, Time jurnalının 2019-cu ildə tərtib etdiyi "Time 100 Next" və 2021-ci ildə "Time 100" siyahısında yer alıb.Amerika Səsyazma Sənayesi Birliyi(RIAA) və Billboard-a görə Ayliş 2010-cu illərin ən uğurlu sənətçilərindən biridir.
Billi Ayliş Payret Beyrd O'Konnell 18 dekabr 2001-ci ildəLos-Ancelesşəhərində anadan olub. Anası müəllimMeqqi Beyrd, atası aktyor Patrik O'Konnelldir.İrlandvəşotlandəsillidir vəsüni mayalandırmayolu ilə əmələ gəlib.Ana tərəfdən babası olan Vilyamın (Billi deyirlər) adını daşıyır, hansı ki, 2001-ci ildə vəfat edib - onda Billi Ayliş anasının bətnində idi. Billi Ayliş Los-AncelesinHaylend-Parkməhəlləsində boya-başa çatıb.
Onun ata və anası "basqıcı" olmayaraq Billi və qardaşı Finneası məktəbə göndərməmiş,evdə təhsilvermişdirlər.Qardaşı ilə o,vegetariankimi böyüdülüb - ikisi hal-hazırda isəveqandır.Uşaq olanda valideynləri onların hər ikisini Los-Anceles uşaq xoruna (Los Angeles Children's Chorus) yazdırmışdır. Hər iki uşaqmusiqi nəzəriyyəsini, o cümlədənoxumağıorada öyrənib. O, bununla bərabər rəqs dərslərinə də gedirdi. Onu da qeyd edək ki, "Goldwing" mahnısında onun uşaqlıqdakı xor yoldaşlarının çıxışı olub – Billi onları bu mahnıdan ötrü yenidən bir araya gətirib.
Billi Aylişi mahnı yazmaqla, müəllimə olan anası tanış edib. Onun anasının mahnı yazarlığı dərsləri verdiyi bir sinfi var idi. Bu sinifə Billi ilə qardaşı Finneas da gedirdi. Billinin öyrəndiyi ilk musiqi alətiukuleleolub.O, altı yaşında çalmağa başlayıb.Filmlər və seriallar izləyir və onlar əsasında mahnılar yazırdı. İlk mahnısı zombi qiyamətindən bəhs edirdi -  "The Walkind Dead" əsasında yazmışdı. Yeri gəlmişkən, onun "Chihiro" mahnısıanimefilmi olan "Ruhlarla sovrulanlar"a əsaslanır. Hansı ki, eyniadlı qəhrəmanın adını daşıyır və onun yaşadıqlarından bəhs edir - sevdiklərini itirmək, mübarizə və sonda qovuşmaq.
O, aktrisalıq dinləmələrinə də qatılmışdı, lakin bu onun xoşunca deyildi.Billi Ayliş 2016-cı ildə rəqs dərsi zamanı yıxılaraq ayağını burxur və bundan sonra diqqətini müğənniliyə yönəldir.
2015-ci ildə 13 yaşlı Ayliş bir neçə ildir musiqi yazan və prodüserliklə məşğul olan və öz qrupu olan qardaşı Finneas ilə mahnılar üzərində işləməyə başladı.Birlikdə yazdıqları ilk mahnılar "She's Broken" və "Fingers Crossed" adlanırdı, birincisi Finneas, ikincisi isə Ayliş tərəfindən yazılmışdı. "Biz onları yazdıq və sadəcə əyləncə üçünSoundCloud-da yayımladıq" deyə xatırladılar.
Ayliş 18 noyabr 2015-ci ildə "Ocean Eyes" mahnısını buraxdı. Finneas həm mahnını yazmış, miks etmiş və prodüserlik etmişdir.Finneas ilk olaraq mahnını Slightlys qrupu üçün yazmışdı, lakin Aylişin rəqs müəllimi xareoqrafiya üçün ondan mahnı yazmasını istəyəndə mahnını Aylişə vermək qərarına gəldi.Qardaş-bacı mahnını SoundCloud-da paylaşdı, mahnı iki həftə ərzində bir neçə yüz min dəfə dinləndi. Finneasın meneceri Denni Rukas, Aylişin potensialını müzakirə etmək üçün onunla əlaqə saxladı. Rukasinin fikrincə, o, Finneasın köməyi ilə əhəmiyyətli dərəcədə uğurlar qazana bilərdi.
2016-cı ilin yanvarında Finneas və onun meneceri Aylişə, A&R şirkəti Platoon ilə müqavilə bağlatdı.Meqan Tompsonun rejissorluğu ilə çəkilmiş "Ocean Eyes" klipinin premyerası 24 mart 2016-cı ildə Aylişin rəsmi YouTube kanalında baş tutdu.
Ayliş və Finneas 23 iyun 2016-cı ildə ikinci sinql "Six Feet Under"i SoundCloud üzərindən yayımladı.Mahnı üçün evdə hazırlanmış musiqi videosu 30 iyun 2016-cı ildə yayımlandı. Videonun rejissorluğunu Ayliş etmiş, anası Meqqi Beyrd isə montaj etmişdir.
Justin Lubliner 2016-cı ilin avqustunda "Ocean Eyes" mahnısını ilk dəfə eşidəndə Aylişin istedadını görərək ona Darkroom vəInterscope Recordsilə müqavilə imzalatdı.Darkroom və Interscope Records müvafiq olaraq 17 və 18 noyabr 2016-cı il tarixlərində rəqəmsal yükləmə və yayım üçün "Six Feet Under" və "Ocean Eyes" mahnılarını yenidən yayımladı. 2016-cı ilin noyabr tarixində Aylişin YouTube kanalına "Ocean Eyes" üçün rəqs performansı musiqi videosu yükləndi.
Ayliş 14 yanvar 2017-ci ildə "Ocean Eyes" mahnısı üçünAstronomyy, Blackbear, Goldhouse və Cautious Clay tərəfindən remiks edilmiş dörd trekdən ibarət minialbom buraxdı və Blu J, Gazzo, Cerri Folk və Aire Atlantica remikslərindən ibarət "Six Feet Under"üçün daha bir minialbom yayımladı. Ayliş "Ocean Eyes" remikslərinin uğurundan sonra 24 fevral 2017-ci ildə"Bellyache" mahnısını buraxdı, daha sonra mahnının Miles və AJ tərəfindən rejissorluq edilmiş klipi 22 mart 2017-ci ildə yayımlandı.Ayliş ardınca 30 mart 2017-ci ildəNetflix-də nümayiş olunan "13 səbəb" serialının soundtrekinə daxil edilmiş "Bored" mahnısını buraxdı.Daha sonra 26 iyun 2017-ci ildə"Bored" üçün musiqi videosu yayımlandı. Həmin ilin martında Apple Music Aylişi South by Southwest musiqi festivalında çıxış etdirdi.Ayliş 30 iyun 2017-ci ildə "Watch" sinqlını buraxdı.O daha sonra 14 iyul 2017-ci ildə başqa bir sinqlı olan "Copycat"i yayımladıvə özünün ilk minialbomu "Don't Smile at Me"nin yaxın zamanda işıq üzü görəcəyini bildirdi.Ayliş bunun ardınca "Idontwannabeyouanymore" və "My Boy" sinqllarını yayımladı.Aylişin minialbomu "Don't Smile at Me" 11 avqust 2017-ci ildə buraxıldı.Mini-albom ABŞ-də Billboard 200 hit-paradında 14-cü sıraya çataraq, hit oldu. Ayliş minialbomu dəstəkləmək üçün 2017-ci ilin oktyabrı boyunca "Don't Smile at Me" konsert turuna çıxmağa başladı.Ayliş 10 noyabr 2017-ci ildə SoundCloud vasitəsilə "Bitches Broken Hearts" mahnısını buraxdı.
Aylişin komandasıSpotifyilə işləmiş və onu ən populyar pleylist olan "Today's Top Hits"də tanıtmışdır.Aylişin kommersiya uğuru onun Spotify reklamı ilə genişləndi.Apple Music 2017-ci ilin sentyabrında Aylişi "Yeni ulduz" adlandırdı, daha sonra onun haqqında qısametrajlı sənədli film, canlı ifalardan ibarət minialbom və Apple Music-də Zane Lowilə edilmiş müsahibə yayımlandı. Həmin ay onun "Up Next Session: Billie Eilish" adlı canlı minialbom işıq üzü gördü. Ayliş 15 dekabr 2017-ci ildə reper Vins Steypls ilə oxuduğu "&Burn" adlı remiksi buraxdı. Daha sonra bu "Don't Smile at Me" minialbomuna daxil edildi.
Ayliş 2018-ci ilin fevralında, apreldə başa çatan "Where's My Mind Tour" adlı ikinci konsert turuna başladı.Onun əvvəllər buraxılmış "Bitches Broken Hearts" sinqlını 30 mart 2018-ci ildə bütün dünyada yenidən yayımladı.Ayliş 2018-ci ildə Record Store Day üçün 7 düymlük çəhrayı "Party Favor" vinilini və bunun b tərəfi kimi kanadalı reperDreykinyazdığı "Hotline Bling" mahnısının kover ifasını təqdim etdi.Aylişin amerikalı müğənniXalidilə ifa etdiyi "Lovely" sinqlı 19 aprel 2018-ci ildə buraxıldı və bu mahnı "13 səbəb" serialının ikinci mövsümün soundtrekinə daxil edildi.Daha sonra o, 2018-ci ilin iyulunda "You Should See Me in a Crown" sinqlını buraxdı vəhəmin ilin iyulunda o, Mo Pop Festivalında çıxış etdi.
Ayliş "When the Party's Over" sinqlının buraxıldığı günVanity Fair-in "73 Questions" sorğu anketi video seriyasında yer aldı.O, 2018-ci ilin oktyabrında Next Management ilə istedad müqaviləsi imzaladı.O, həmin ilin noyabrında Forbes-in hazırladığı "Forbes 30 Under 30" siyahısına daxil edildi.Ayliş 2018-ci ilin noyabrında bayram temalı "Come Out and Play" sinqlını buraxdı.2019-cu ilin yanvar ayının əvvəlində "Don't Smile at Me" Spotify-da 1 milyard oxumaya çataraq, onu bir layihə üzrə 1 milyard yayım toplayan ən gənc sənətçi etdi.Ayliş həmin ay ilk albomu "When We All Fall Asleep, Where Do We Go"üçün "Bury a Friend" sinqlını yayımladı. Daha sonra onun "Roma" filmindən ilhamlanaraq yazdığı "When I Was Older" sinqlı 2018-ci ildə "Music Inspired by the Film Roma" soundtrekinə daxil edildi.Ayliş fevral ayında YouTube ilə işbirliyi edərək "A Snippet Into Billie's Mind"adlı sənədli miniserial yayımladı. İlk albomundan dördüncü sinqlı "Wish You Were Gay" 4 mart 2019-cu ildə buraxıldı.
"When We All Fall Asleep, Where Do We Go?" 29 mart 2019-cu ildə buraxıldı.Albom Billboard 200 həmçinin Birləşmiş KrallıqAlbomlar hit-paradına daxil oldu. Ayliş 2000-ci illərdə doğulmuş ABŞ-də bir nömrəli albomu olan ilk sənətçi və Birləşmiş Krallıqda bir nömrəli albomu olan ən gənc qadın oldu.Ayliş albomun buraxılışından sonra albom hit-paradlarında rekorda imza atdı. Albomun beşinci sinqlı "Bad Guy" albomla birlikdə buraxıldı.Castin Biberiniştirak etdiyi mahnının remiksi 2019-cu ilin iyulunda buraxıldı."Bad Guy" avqust ayında Lil Nas X-in "Old Town Road" mahnısını keçərək ABŞ-də bir nömrəyə yüksəldi. Billi Ayliş 2000-ci illərdə doğulmuş və bir nömrəli sinqlı olan ilk və ən gənc sənətçi adını qazandı.
Ayliş 2019-cu ilin aprelindəCoachella FestivalındaWhen We Fall Sleep konsert turuna başladı, tur 17 noyabr 2019-cu ildəMexikodasona çatdı. Ayliş 27 sentyabr 2019-cu ildə Where Do We Go? Dünya Turunu elan etdi.Tur 9 mart 2020-ci ildəMayamidəbaşladı və 10 martda Orlandoda və 12 martdaRolidədaha iki şou davam etdi, AylişCOVID-19 pandemiyasısəbəbiylə turu vaxtından əvvəl bitirməzdən əvvəl, turunCakartadasentyabrın 7-də başa çatmacağını planlaşdırıdı.
Cek Uaytın sahib olduğu Third Man Records musiqi şirkəti 7 noyabr 2019-cu ildə Aylişin akustik canlı albomunu buraxacağını elan etdi, vinil eksklüziv olaraqNeşvill,Tennessi,DetroytvəMiçiqandasatışa çıxarıldı.13 noyabr 2019-cu ildə o, növbəti sinqlı olan "Everything I Wanted"i buraxdı.Ayliş 20 noyabr 2019-cu ildə "Bad Guy" mahnısına görə "İlin Rekordu" və "İlin Mahnısı", "İlin Albomu" və "Ən Yaxşı Yeni Sənətçi" daxil olmaqla altı "Qremmi" mükafatına namizəd oldu.17 yaşlı Ayliş hər dörd əsas kateqoriyada namizəd olan ən gənc sənətçi oldu. Elə həmin ay o, 2019-cu ildə "Billboard İlin Qadını" seçildi.
Ayliş və qardaşı Finneas 14 yanvar 2020-ci ildə Ceyms Bond filmi "Ölməyə vaxt yoxdur"un soundtrek ifaçısı olacağı elan edildi.Bu elanla Ayliş Ceyms Bond mahnısını yazan və ifa edən ən gənc sənətçi oldu."No Time to Die" mahnısı buraxıldıqdan qısa müddət sonra Britaniya hit-paradlarında birinci pillədə qərarlaşdı.Bu həm də Aylişin İngiltərədəki ilk bir nömrəli sinqlı oldu. O, "62-ci Qremmi" mükafatlarında dörd əsas "Qremmi" kateqoriyasını – "Ən Yaxşı Yeni Sənətçi", "İlin rekordu", "İlin mahnısı" və "İlin albomu" – eyni ildə qazanan ən gənc insan oldu.Ayliş və qardaşı COVID-19 pandemiyası zamanı iHeart Mediavə Global Citizen üçün iki dəfə Bobbi Hebbin "Sunny"mahnısın koverini ifa edərək virtual konsert verdi, konsertlərdən qazanılan gəlirlər xəstəlikdən əziyyət çəkənlərə bağışlandı.10 aprel 2020-ci ildə "When We All Fall Asleep, Where Do We Go?" albomumdan "Ilomilo" mahnısı yeddinci və sonuncu sinql olaraq buraxıldı. Ayliş 30 iyul 2020-ci ildə "My Future" mahnısı üçün animasiya klipi buraxdı.2020-ci ildə o, 53 milyon dollar qazancla Forbes Məşhurları 100 siyahısında yer tutan ən gənc insan oldu.Ayliş 2020-ci ilin sentyabrında gitara istehsalçısıFenderilə birlikdə kulele kolleksiyası buraxdı.
Ayliş 2020-ci ilin oktyabr ayında Where Do We Go? The Livestream adlı canlı yayım konserti elan etdi. Canlı yayım konserti həmin ilin oktyabrın 24-də Los-Ancelesdə yayımlanması planlaşdırldı, şounun məhsullarından əldə edilən gəlir COVID-19 pandemiyasından zərər görən tədbirheyəti üzvlərinə göndərildi. Vanity Fair müsahibəsində Ayliş qarşıdan gələn musiqi layihəsini açıqlayaraq "on altı yeni mahnı üzərində işlədiyini və hamısını bəyəndiyini" bildirdi.Ayliş 24 oktyabrda üç Billboard Musiqi Mükafatı qazandı. Həmin ay o, 12 noyabr 2020-ci ildə klipi ilə birlikdə buraxılacaq "Therefore I Am" adlı yeni sinqlı elan etdi.Ayliş 2020-ci ilin dekabrında Jingle Ball-da "Therefore I Am" və "My Future" mahnılarını ifa etdi.
AylişinRozaliyailə birlikdə ifa etdiyi "Eyforiya"serialının soundtrekinə daxil edilən "Lo Vas a Olvidar" sinqlı təxminən iki il sonra, 2021-ci ilin yanvarında buraxıldı.Aylişin həyatından bəhs edən "Billi Ayliş: Dünya bir az bulanıqdır" sənədli filmi Apple TV-da və seçilmiş kinoteatrlarda nümayiş olundu.Ayliş "63-cü İllik Qremmi" mükafatlarında iki mükafata: Bond mahnısına görə "Vizual media üçün yazılmış ən yaxşı mahnı" və 2019-cu ildə buraxdığı "Everything I Wanted" sinqlına görə "İlin ən yaxşı səsyazması" üçün "Qremmi" mükafatına layiq görüldü. Ayliş "İlin səsyazması" üçün danışığındaMegan Thee Stallion-un "qazanmağa layiq olduğunu" dedi, lakin yenə də mükafatına görə pərəstişkarlarına və qardaşı Finneasa minnətdarlığını bildirdi.
Ayliş 27 aprel 2021-ci ildəInstagramhesabında ikinci albomu olan "Happier Than Ever"in iyulun 30-da çıxacağını bildirdi və trek siyahısı Apple Music-də əlçatan oldu. Albom müxtəlif formatlarda, o cümlədən toplana bilən vinil və kaset rənglərində buraxıldı.Albomun buraxılışından əvvəl beş sinql yayımlandı: "My Future", "Therefore I Am", "Your Power","Lost Cause","NDA",və albomunadını daşıyantrek. Ayliş 2 dekabr 2021-ci ildə ekoloji cəhətdən təmiz məhdud buraxılışlı vinil versiyasını elan etdi. Albom təkrar emal edilmiş vinil qırıntılarından hazırlanmışdı. Kolleksiyaçının əşyası yalnız dünyanın bir sıra Gucci mağazalarında satışa çıxarılıb və markanın yaradıcı direktoru Alessandro Mişel tərəfindən hazırlanmış Gucci markalı dırnaq stikerləri də buna daxildir.Ayliş albomu daha da tanıtmaq üçün 2021-ci ilin sentyabrında nümayiş etdirilən "Happier Than Ever: Los-Ancelesə sevgi məktubu"adlı konsert filmi üçünDisneyilə birlikdə çalışdı və 2022-ci ilin fevralından sentyabr ayına qədər davam edənHappier Than Ever, Dünya Turunaçıxdı.
Ayliş 2021-ci ilin iyun ayındaTyler, the Creator-un"Fish" mahnısına etdiyi "lip sync" videosunda asiyalılara qarşı irqçi söz olan "çinq"dən istifadə etdi və bunə görə tənqid olundu. Ayliş həmçinin "Lost Cause" mahnısının klipini tanıtmaq üçün "Mən qızları sevirəm" başlığını yazdıqdan sonra kverbeytinqdə günahlandırıldı.İyunun 22-də o, Instagram hekayələrində "çinq" istifadə etdiyinə görə üzrxahlıq edərək, "xəcalət çəkdiyini" və o vaxt "13 və ya 14" olduğunu və təhqirin nə olduğunu bilmədiyini bildirdi.
Ayliş 2021-ci ilin dekabrında Finneas ilə üçüncü studiya albomunun mahnıları üçün ideyalar formalaşdırmağa başladı.2022-ci ilin iyul ayında Apple Music-dən Zane Lowe üçün verdiyi müsahibədə o, albomu 2023-cü ildə yazmağa başlamağa ümid etdiyini dedi.Ayliş 2022-ci ildə, iki festivalın, xüsusən dəQlastonberivəKoaçellayabaşçılıq edən ən gənc sənətçi oldu.Həmin ilPixaranimasiya filmi "Turning Red"üçün o, Finneasla birlikdə üç mahnı yazdı. "Nobody Like U", "U Know What's Up" və "1 True Love" animasiya filmindəki xəyali oğlan qrupu 4*Town tərəfindən ifa olundu.
2022-ci ilin iyununda, dünya turunun Mançester şousu zamanı Ayliş o zamanlar yayımlanmamış "TV" mahnısını ilk dəfə ifa etdi.Növbəti ay iyulun 21-də o, "The 30th" və "TV" treklərinin yer aldığı "Guitar Songs" minialbomunu sürpriz şəkildə buraxdı.Ayliş Lowe ilə müsahibə zamanı minialbomu sürprizlə buraxmaq qərarından danışdı. O, üçüncü studiya albomu üzərində işin tezliklə başlayacağına baxmayaraq, "TV" və "30th" mahnılarını trek siyahısına salmaq üçün o vaxta qədər gözləməkdən imtina etdiyini bildirdi.
Aylişsopranosəs tipinə malikdir.Onun musiqisi pop,dark pop,elektropop,emo pop,eksperimental pop,qotik-pop,indi pop,teen popvə alt-pop kimi təsvir edilmişdir.
Ayliş və qardaşı Finneas mahnı yazmaqda əməkdaşlıq edirlər.Finneas onun albomları üçün yazır, onun musiqisi üçün prodüserlik edir və həmçinin canlı konsertlərində çıxış edir.
Ayliş 14 yaşından bəri öz musiqi kliplərinə rejissorluq etmək istəyirdi, lakin təcrübə çatışmazlığı səbəbindən əvvəlcə buna imkan verilmədi.2019-cu ildə "Xanny" mahnısına çəkdiyi video ilə rejissorluq debüt etdi.
AylişBeatles,Castin Biber,Green Day,Arctic Monkeys,Linkin ParkvəLana Del Reydinləyərək böyümüşdür. Hip hop onun sevimli janrı və ən böyük ilham mənbəyidir.Ayliş onun üçün əsas musiqi və üslub təsirləri kimiTyler, the Creator,Childish GambinovəAvril Lavinigöstərmişdir.Digər təsirlərəAdel,Erl Svetşot, Ceyms Bleyk,Emi Uaynhaus,Spice Girls, Lorde,Marina and the Diamonds,Britni Spirs,Teylor Svift,Niki Minaj,XXXTentacionvəTwenty One Pilotsdaxildir.
Qadın olduğuna (bədəninə) və sahib olduğu sinə ölçüsünə görə daimseksuallaşdırılır. O, bunun və bodişeyminqin (bodyshaming) qarşısınıbaggygeyimlərlə alır. 2017-ci ildən bəri hər il noyabr ayında "Vanity Fair"ə müsahibə verir. Ən sevdiyi janr hip-hopdur. Barbi kuklalarını toplamağı sevir. Balaca olanda valideynləri ona hər Milad bayramında "Barbie Holiday" kuklası hədiyyə edərdi. O, "2021 Met Gala" üçün Barbi kuklası kimi geyinib. Belə ki, o,Hollivudqlamurundan ilhamlanıb - xüsusiləMerilin MonrovəQreys Kellidən.Onun fanatları özlərini "avokadolar", "piratlar" və ya "kirpiklər" (eyelashes) adlandırırdılar - ta ki Billi bu adlara nifrət etdiyini deyənə qədər.
12 yaşından bəriBelieber-dir. "The Office" serialını izləməyi sevdiyini demişdir - o, "My Strange Addiction" mahnısında bu serialın epizodlarının birindən sempl götürüb. 161sm boyundadır. Ən sevdiyi film "Fruitvale Station"dır. Onun bəyəndiyi digər filmlər arasında "We Need to Talk About Kevin", "I Origins" və "The Babadook" yer alır.Onun ən yaxın dostu 5 yaşında tanış olduğu Zoe Donahoe-dur. 28 iyun 2000-ci ildə doğulan Zoe onunla eyni məhəllədə böyüyüb. Hazırda Şark (Shark) adlı qara pitbulu var. Keçmişdə Pepper adlı pitbulu, Kuli (Cooli) adlıtarantuluvə Mişa (Misha) adlı pişiyi olub. Kuli 23 noyabr 2019-cu ildə, birgə böyüdüyü ailəsinin və özünün ilk iti olan Pepper isə 23 iyul 2023-cü ildə 15 yaşında ölmüşdür. Mişadan isə xəbər yoxdur. O, Şarka 2020-ci ildə sahiblənib. Bu erkək itdir və "I Didn't Change My Number" mahnısının başlanğıcında olan hürmə səsi ona məxsusdur.Billi Aylişin 2 may 2019-cu ilədək Instagram-dakı istifadəçi adı "wherearetheavocados" olub. O, istifadəçi adı haqqında danışıb:
Billi Ayliş 2019-cu ilə kimi Los-Ancelesin Haylend-Park məhəlləsində valideynləri ilə birlikdə yaşayıb.Öz evi var, lakin, 2021-ci ildə bildirib ki, valideynlərinə yaxın olmaq üçün tez-tez onlara gedir və öz yataq otağında çoxlu gecələr keçirir. O,Turet sindromuvəsinesteziyayasahibdir,tez-tez depressiyaya düşdüyünü də qeyd edir.O, həmçinin mərhum repçiXXXTentacionilə dost olub.Lakin onunla heç vaxt görüşmədiyini və onunla sadəcə internetdə dost olduğunu bildirib. Bunu səhv yozan fanatları onları "şipləməyə" (relationship) başlayıblar - montajla hazırlanmış xeyli sayda şəkillərinə rast gəlmək mümkündür.
Billi Ayliş uşaq ikən təzavüzə məruz qalıb və bu barədə açıqlama verməkdən imtina edib.Bu, o qədər travmatik olub ki, heç kəsə bu haqda danışmayıb.
Billi Ayliş keçmişdə 7:AMP təxəllüsü ilə tanınan repçi Brendon Adamsla romantik münasibətdə olub.2022-ci ilin oktyabr ayının sonunda AylişinThe Neighbourhoodqrupunun frontmeniCessi Ruterfordlamünasibət qurduğu məlum olub.Onların yaş fərqi birmənalı qarşılanmayıb. İkisi 2023-cü ilin mayında ayrılıblar. Hazırda dost olaraq qalıblar.
Billi Ayliş 2023-cü ilin noyabr ayında Variety jurnalına verdiyi müsahibəsində qadınları sevdiyindən danışıb.O, 17 noyabr tarixində öz Instagram hesabına aktrisa Odessa A'zion ilə öpüşdüyü videonu yayımlayıb, daha sonra da silib.